《和查夏仲敝裘诗》
清代·赵俞

无复如膏耀日辉，关河难御雪霜威。配宜东郭先生履，暖胜西华公子衣。

紽緎犹馀清节在，蒙戎转觉旅情非。只应五月能忘暑，披上江乡旧钓矶。

作者简介：（1635—1713）江南嘉定人，字文饶，号蒙泉。少时即有才名，至二十七岁始成诸生。康熙二十七年进士。旋因事被诬入狱。后得恢复进士身分。三十七年，任山东定陶知县。在官开渠、筑堤、植树，善政甚多。以年老辞官。有《绀寒亭诗文集》。